**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

**ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ**

**Улица: Богољуба Урошевића - Црног број 44.**

**Место: Обреновац**

**Број: 105-Е.03.01-477244/7-2019**

**Датум: 28.10.2019.**

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 2009/2019 (3000/1227/2019), за набавку: Хемијско чишћење намотаја статора генератора CUPROPLEX методом на блоку А5, ТЕНТ А на захтев заинтересованог лица, даје

**ДОДАТНЕ ИНФОРМАЦИЈЕ ИЛИ ПОЈАШЊЕЊА**

**У ВЕЗИ СА ПРИПРЕМАЊЕМ ПОНУДЕ**

**Бр. 1**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1:**

У Конкурсној документацији (Модел Уговора, Члан 3, Начин плаћања) предвидели сте плаћање изврсене услуге искључиво у динарима:

**Молимо Вас да овај Члан модела уговора предвидите тако да је могуће плаћање и иностраном Пружаоцу услуга, нпр: „Страни Продавац, цену исказује у еврима, уговорена вредност је у еврима као и плаћање“.**

**ОДГОВОР 1:**

Наручилац ће извршити измену Конкурсне документације у делу 8. Модел уговора, Члан 3.

**ПИТАЊЕ 2:**

У Конкурсној документацији (Модел Уговора, Члан 6, Гарантни рок) предвидели сте следеће: “Пружалац услуге се обавезује да најкасније у року од 10 (словима:десет) дана од дана пријема рекламације отклони утврђене недостатке о свом трошку”.

**С обзиром на то да се методологија која је предмет набавке ради из једног центра са глобалном одговорношћу, молимо Вас да уместо горенаведеног предвидите следеће:**

**“Пружалац услуге се обавезује да најкасније у року од 30 (словима: тридесет) дана од дана пријема рекламације отклони утврђене недостатке о свом трошку”.**

**ОДГОВОР 2:**

Наручилац ће извршити измену Конкурсне документације у делу 8. Модел уговора, Члан 6.

**ПИТАЊЕ 3:**

У Конкурсној документацији (Модел Уговора, Члан 8, Извршиоци, став 1) предвидели сте следеће: „Пружалац услуге и извршиоци који су ангажовани на извршавању активности које су предмет овог Уговора, дужни су да чувају поверљивост свих података и информација садржаних у документацији, извештајима, предрачунима,техничким подацима и обавештењима, до којих дођу у вези са реализацијом овог Уговора и да их користе искључиво за обављање те Услуге.”

Како је предметна методологија специфична и подлеже заштити интелектуалних права, молимо Вас да се овај став о поверљивости односи на обе уговорне стране, те предлажемо следеће:

**„Уговорне стране и извршиоци који су ангажовани на извршавању активности које су предмет овог Уговора, дужни су да чувају поверљивост свих података и информација садржаних у документацији, извештајима, предрачунима, техничким подацима и обавештењима, до којих дођу у вези са реализацијом овог Уговора и да их користе искључиво за обављање те Услуге.”**

**ОДГОВОР 3:**

Наручилац ће извршити измену Конкурсне документације у делу 8. Модел уговора, Члан 8.

**ПИТАЊЕ 4:**

У Конкурсној документацији (Модел Уговора, Члан 14, Квалитативни и квантитативни пријем, став 3) предвидели сте следеће: “Пружалац услуге се обавезује да недостатке установљене од стране Корисника услуге приликом квантитативног и квалитативног пријема отклони у року од 10 (словима: десетдана) од момента пријема рекламације о свом трошку”.

**Молимо Вас да избрисете овај став јер је већ дефинисан у Члану 6. Уговора.**

**ОДГОВОР 4:** Наручилац остаје при свом захтеву из разлога што се Члан 6 односи на отклањање недостатака у гарантном року док се Члан 14 односи на отклањање недостатака установљених приликом квалитативног и квантитативног пријема услуга.

**ПИТАЊЕ 5:**

У Конкурсној документацији (Модел Уговора, Члан 16, Накнада штете, став 3) предвидели сте следеће: „Ниједна Уговорна страна неће бити одговорна за било какве посредне штете и/или за измаклу корист у било ком виду, које би биле изван оквира непосредних обичних штета, а које би могле да проистекну из или у вези са овим Уговором, изузев уколико је у питању груба непажња односно поступање изван професионалних стандарда за ову врсту услуга на страни Пружаоца услуге”.

**Ради прецизнијег дефинисања, предлажемо Вам да последњи део става избришете како би гласио:**

**„Ниједна Уговорна страна неће бити одговорна за било какве посредне штете и/или за измаклу корист у било ком виду, које би биле изван оквира непосредних обичних штета, а које би могле да проистекну из или у вези са овим Уговором, изузев уколико је у питању намера или груба непажња”**

**ОДГОВОР 5:** Наручилац ће извршити измену Конкурсне документације у делу 16 Модел уговора,

.

**ПИТАЊЕ 6:**

У конкурсној документацији (Модел Уговора, Члан 17, Уговорна казна, ставови 3 и 5) постоји техничка греска:

**Молимо Вас да избришете ставове 3 и 5 јер се понављају међусобно а такође у колизији су са ставом 2 истог члана.**

**ОДГОВОР 6:**

Наручилац ће извршити измену Конкурсне документације у делу 8. Модел уговора, Члан 17.

**ПИТАЊЕ 7:**

У Конкурсној документацији (Модел Уговора, Члан 18, Уговорна казна, став 2) сте предвидели следеће: “Уколико било која Уговорних страна откаже овај Уговор без оправданог, односно објективног и доказаног разлога, друга Уговорна страна има право да на име неоправданог отказа наплати уговорну казну, у висини од 10% од укупне вредности Уговора без ПДВ-а, у свему у складу са ЗОО, одговорност за штету због неиспуњења, делимичног испуњења или задоцњења у испуњењу обавеза преузетих овим Уговором.

Молимо Вас за брисање последњег дела овог става с обзиром да није јасан и конзистентан са првим делом истог става, а у овом облику имплицира на неограничену одговорност, тако да став гласи:

**“Уколико било која Уговорних страна откаже овај Уговор без оправданог, односно објективног и доказаног разлога, друга Уговорна страна има право да на име неоправданог отказа наплати уговорну казну, у висини од 10% од укупне вредности Уговора без ПДВ-а.“**

**ОДГОВОР 7:**

Наручилац ће извршити измену Конкурсне документације у делу 8. Модел уговора, Члан 18.

*У складу са наведеним појашњењима Комисија ће израдити пречишћен текст конкурсне документације и исте објавити на Порталу јавних набавки и интернет страници Наручиоца.*